વિરમગામ તાલુકાની ૬૦૦ વીઘા જેટલી જમીનમાં તંત્રના પાપે પાણી ઘુસી જતા ખેતી – ખેતપેદાશ ધોવાઈ ગયો અને લાખો રૂપિયાનું નુકસાન થયુ જેના માટે જવાબદાર ભાજપ સરકારના ભ્રષ્ટ સિંચાઈ વિભાગ – નર્મદા વિભાગ ખેડૂતોને થયેલા નુકસાનનું તાત્કાલિક વળતર ચૂકવે તેવી માંગ કરતા કોંગ્રેસ નેતા ડૉ. મનીષ દોશીએ જણાવ્યું હતું કે, છેલ્લા પાંચ વર્ષમાં બનાસકાંઠા, પાટણ, અમદાવાદ સહિત ૮ જીલ્લાના ૩૫૧ જેટલા ગાબડા – વારંવાર કેનાલો તૂટવાના બનાવો બન્યા છતાં ગાંધીનગરમાં બેઠેલા મંત્રીઓ કુંભકર્ણની નિંદ્રામાં સુઈ રહ્યાં છે.